സാക്ഷിപറഞ്ഞ യുവാവിനെ കൊന്ന് കനാലില് തള്ളിയ ഒരാള് പിടിയില് ചക്കരക്കല്ല്: മോഷണവിവരം പൊലീസിനെ അറിയിച്ചതിെന്റ പ്രതികാരത്തില് യുവാവിനെ കൊലപ്പെടുത്തി മൃതദേഹം ചാക്കില്കെട്ടി കനാലില് തള്ളിയ സംഭവത്തില് ഒരാള് അറസ്റ്റില്. മുഴപ്പാല പള്ളിച്ചാല് പ്രശാന്താണ് 40 ചൊവ്വാഴ്ച രാവിലെ അറസ്റ്റിലായത്. അഞ്ചുദിവസംമുമ്ബ് കാണാതായ ചക്കരക്കല്ല് പ്രശാന്തി നിവാസില് പ്രജീഷിെന്റ മൃതദേഹമാണ് തിങ്കളാഴ്ച പൊതുവാച്ചേരി കനാലില് കണ്ടെത്തിയത്. കേസിലെ ഒന്നാം പ്രതി ചക്കരക്കല്ല് മിടാവിലോട് അബ്ദുല് ഷുക്കൂറിനായി 43 പൊലീസ് അന്വേഷണം ഊര്ജിതമാക്കി. ഷുക്കൂര് മംഗളൂരുവിലുണ്ടെന്ന വിവരമാണ് ആദ്യം ലഭിച്ചത്. എന്നാല്, ഇയാള് ആന്ധ്രാപ്രദേശിലെ വിജയവാഡയിലേക്ക് കടന്നെന്നാണ് പൊലീസ് പറയുന്നത്.മരംമുറി തൊഴിലാളിയായ പ്രജീഷിനെ കഴിഞ്ഞ 19നാണ് കാണാതായത്. ഈ സംഭവവുമായി ബന്ധപ്പെട്ട് പ്രശാന്തിനെ പൊലീസ് കസ്റ്റഡിയിലെടുത്ത് ചോദ്യം ചെയ്തപ്പോഴാണ് മൃതദേഹം കനാലില് തള്ളിയ വിവരം പൊലീസിനോട് സമ്മതിച്ചത്. നേരത്തെ മരം മോഷണക്കേസില് പ്രജീഷിെന്റ സുഹൃത്തുകൂടിയായ ചക്കരക്കല്ല് മിടാവിലോട് സ്വദേശി അബ്ദുല് ഷുക്കൂറിനെയും പൊതുവാച്ചേരി സ്വദേശി എ. റിയാസിനെയും ചക്കരക്കല്ല് പൊലീസ് അറസ്റ്റ് ചെയ്തിരുന്നു. മോഷണം നടത്തിയത് ഷുക്കൂറും റിയാസുമാണെന്ന് പ്രജീഷാണ് പൊലീസിനോട് പറഞ്ഞത്. ഈ വൈരാഗ്യമാണത്രെ കൊലക്ക് കാരണമായത്. 19ന് വൈകീട്ട് അബ്ദുല് ഷുക്കൂറും പ്രശാന്തും പ്രജീഷിനെയും കൂട്ടി വീടിനോട് അടുത്തുള്ള ആളൊഴിഞ്ഞ കുട്ടിക്കുന്നുമ്മല് മെട്ട പറമ്ബിലെത്തുകയായിരുന്നു. മൂന്നുപേരും ആദ്യം മദ്യപിച്ചശേഷം അബ്ദുല് ഷുക്കൂര് ഇരുമ്ബുവടി ഉപയോഗിച്ച് പ്രജീഷിെന്റ തലയുടെ പിന്ഭാഗത്ത് അടിക്കുകയായിരുന്നു. നിരവധി തവണ തലയുടെ പിന്ഭാഗത്തും മറ്റും അടിച്ചുപരിക്കേല്പിച്ചു. മരണം ഉറപ്പിച്ചശേഷം ചാക്കിലും തുണിയിലും കെട്ടി കയര് ഉപയോഗിച്ച് വരിഞ്ഞ മൃതദേഹം പൊതുവാച്ചേരി കനാലില് തള്ളുകയായിരുന്നു. ഡിവൈ.എസ്.പി പി.പി. സദാനന്ദന്, ചക്കരക്കല്ല് സി.ഐ എം.കെ. സത്യനാഥന് എന്നിവരുടെ നേതൃത്വത്തിലുള്ള സംഘം ചൊവ്വാഴ്ച രാവിലെ മുതല് പ്രതി പ്രശാന്തിനെ ചോദ്യം ചെയ്തു. കേസന്വേഷണത്തിെന്റ ഭാഗമായി ഉച്ചക്ക് 12ഓടെ സിറ്റി പൊലീസ് കമീഷണര് ആര്. ഇളങ്കോയും സ്റ്റേഷനിലെത്തി. തലശ്ശേരി സി.ജെ.എം കോടതിയില് ഹാജരാക്കിയ പ്രശാന്തിനെ റിമാന്ഡ് ചെയ്തു. മരം മോഷണക്കേസിലെ മരത്തിെന്റ ഉടമയായ റഫീക്ക് തനിക്ക് അബ്ദുല് ഷുക്കൂറിെന്റ ഭീഷണിയുണ്ടെന്നുകാണിച്ച് ചക്കരക്കല്ല് പൊലീസില് പരാതി നല്കി. പ്രജീഷിെന്റ മൃതദേഹം സംസ്കരിച്ചുചക്കരക്കല്ല്: മോഷണവിവരം പൊലീസിനെ അറിയിച്ചതിെന്റ പ്രതികാരത്തില് കൊല്ലപ്പെട്ട ചക്കരക്കല്ല് പ്രശാന്തി നിവാസില് ഇ. പ്രജീഷിെന്റ മൃതദേഹം പയ്യാമ്ബലത്ത് സംസ്കരിച്ചു. പരിയാരം ഗവ. മെഡിക്കല് കോളജ് ആശുപത്രിയില് പോസ്റ്റുമോര്ട്ടം ചെയ്ത മൃതദേഹം ചൊവ്വാഴ്ച രാവിലെ പത്തോടെ വീട്ടിലെത്തിച്ചു.സുഹൃത്തുക്കളും പരിസരവാസികളും രാഷ്ട്രീയ നേതാക്കളുമടക്കം നിരവധി പേര് ആദരാഞ്ജലി അര്പ്പിച്ചു.